JY LEES NOU Suidooster-sterretjie beter ná kookwater haar brand
Klein Phoenix Bennett, wat die rol van Stella in Suidooster vertolk, het onlangs met kookwater gebrand. Foto: Instagram/@christianbennett.
Die skattige Phoenix Bennett (2), wat as ’n gasspeler die rol van baba Stella in die kykNET-sepie Suidooster vertolk, het twee weke gelede met kookwater gebrand en is hospitaal toe gejaag.
Klein Phoenix was onlangs vir ’n week in die Melomed Tokai-hospitaal in Kaapstad se intensiewesorgeenheid nadat sy by die huis met kookwater gebrand het. Die kleinding vertolk sedert sy 'n maand oud was die rol van Stella, Bianca Fourie (Simone Biscombe) en Stefan Gerber (Gideon Lombard) se dogtertjie, in dié Kaapse sepie.
Phoenix in haar TV-ouma, Mymoena (Jill Levenberg), se arms, by haar TV-ma, Bianca (Simone Biscombe), en -oupa, AB (Cedwyn Joel). Foto: Verskaf.
Die tweejarige se pa, die akteur Christian Bennett (36), het onlangs dié nuus met sy Instagram-volgelinge gedeel – met ’n bykomende video waarin sy dogtertjie sing en hande klap. Christian vertolk die rol van Emile in Arendsvlei, die kykNET & Kie-telenovela, en was voorheen ook ’n prominente gasspeler in Suidooster as die skurk Harry Galant.
“Ek dink niemand het ’n beter geskenk as ek gekry nie. My dogtertjie het onlangs met kookwater gebrand en was vir ’n week in die intensiewesorgeenheid. Daar was selfs sprake van ’n veloorplanting, maar ek het my geloof behou en baie gebid.
“Ek het die sterkste, gekste, snaaksste en oulikste dogtertjie waarvoor enige pa kon vra (ek stort ’n traan terwyl ek dit skryf), want hierdie video is in die hospitaal se parkeerarea geneem net voor ons huis toe gery het drie ure nadat sy geopereer is.
“Dit is my Valentynsgeskenk van God . . . dit gaan ooor liefde en blydskap en dit is presies wat ek is en het. Ns. Baie dankie aan die beste personeel van die beste hospitaal ooit. Groot en spesiale dank aan die sekuriteitswag wat my kalm probeer hou het toe ek dit amper met hom verloor het, maar hy het nie opgegee nie. Ek kan ook nie die liefde en respek beskryf wat ek vir Liezel [sy verloofde] het nie. Die Phoenix het weer herrys en sing een van haar gunstelingliedjies,” skryf Christian, wie se dogter genoem is na 'n mitiese voël uit die Griekse tradisie wat keer op keer wedergebore is.
I don't think anyone got a better present than me ...So my daughter had a hectic accident with Boiling water and was in ICU for a week, there was talks of skin transplant but I kept the faith with the help of ur Prayers and Duahs. I've got the strongest , craziest,funniest ,cutest and deeri Windist daughter a father could ask for (shedding a tear while writing this) ,cause this video was taken at the Hospital Parking area on our way home 3 hours after she came from surgery. THIS IS MY VALENTINES GIFT FROM GOD... It's about LOVE and HAPPINESS and it's exactly what I am and have.... Ps:- Thank you to the best hospital and best staff ever, MELOMED TOKAI u guys rock...Special thanx to Staff specially sister REID, sisADAMS and her team,I can't explain the level of respect i have for you , Big and special thanx to the Security guard for keeping me calm or tried to ,even after I almost lost it with him, but he didn't back down from the state of mind I was in... (Reason y I don't say anything about liezel is she will get her thanx )haha...but really this woman I can't even describe the LOVE and respect I have for you...) The PHOENIX got reborn ,performing one of her fav songs... #daddy#daughter#thankfull#melomed#tokai
A post shared by Christian Bennnett (@christianbennett_) on Feb 13, 2019 at 10:46pm PST
Liezel, Phoenix se ma, en Christian het verlede jaar ná drie jaar saam verloof geraak. In die video kan 'n mens duidelik hoor hoe Liezel haar vra om agter by haar te kom sit.
Die tweejarige draai egter die musiekspeler harder, klap hande en sing uit volle bors die 1987-treffer “I Love you Daddy” deur Ricardo & Friends vir haar pa.
“Ek was in trane en het hulpeloos gevoel. Ek sal nooit haar gil vergeet toe sy gebrand het nie," het Christian oor die voorval aan Huisgenoot gesê.
A post shared by Christian Bennnett (@christianbennett_) on Jan 1, 2018 at 6:25am PST
My girly curly situation... Thank you one And all for your prayers and duahs, my baby is recovering very well ... One of thee strongest children on this earth ,Phoenix ISABELLA Bennett #love
A post shared by Christian Bennnett (@christianbennett_) on Feb 11, 2019 at 4:05am PST
Die akteur, wat gereeld oulike video’s en foto’s van sy dogtertjie deel, sê sy is ’n vegter en beslis haar pa se dogter.
“Nadat sy ontslaan is, was sy weer haar ou self en het in die huis rondgehardloop en dans,” sê die akteur en voeg by Phoenix se kontrak met Suidooster het verlede jaar tot 'n einde gekom, al is sy nog op die kleinkassie te sien.
“Sy is presies wat haar naam beteken: weergebore,” voeg hy by.
Meer oor: baba| arendsvlei| akteur| suidooster
Suidooster-baba 'werk' sedert sy 1 maand oud is